Heiðar Guðjónsson forstjóri Sýnar hefur selt öll hlutabréf sín í Sýn, sem hann átti í gegnum eignarhaldsfélagið Ursus ehf. Þetta kemur fram í tilkynningu Sýnar til Kauphallar. Þar kemur einnig fram að uppsögn hans taki gildi fyrir lok mánaðar. Ursus var stærsti hluthafinn í Sýn fyrir söluna. Heiðar fær rúma tvo milljarða króna fyrir hlutinn. Bréfin eru seld á 64 krónur, um níu prósentum hærra verði en hlutabréfaverðið stóð í við lokun markaða á föstudag. Félagið Gavia Invest ehf. keypti í dag tæplega 15 prósenta hlut í Sýn og er orðinn stærsti einstaki eigandinn. Gavia Invest er fjárfestingafélag í eigu Reynis Grétarssonar, Hákonar Stefánssonar, Jonathan R. Rubini, Andra Gunnarssonar, Marks Kroloff og Jóns Skaftasonar.
Forstjóri Sýnar hefur gengið frá sölu á öllum hlutabréfum sínum í fyrirtækinu fyrir um 2,2 milljarða króna og sagt starfi sínu lausu. Félagið Gavia Invest keypti í morgun tæplega 15% hlut í Sýn og er orðinn stærsti einstaki eigandinn. 